### 12.    Orientering om beslutning i Kultur- og Fritidsudvalget om optimering af drift og kvalitet på udendørs idrætsanlæg

**Åbent**

Sagsnr.: 326-2018-32203       J.nr.: 04.00.00           Dokumentnr.:
326-2019-309712

**Sagstype**

Orientering.

**Resume og sagens baggrund**

Kultur- og Fritidsudvalget har på sit møde den 4. juni 2019
truffet beslutning om optimering af driften og kvaliteten på de udendørs
idrætsanlæg. Optimeringen omfatter blandt andet en prioritering af hvilke
idrætsarealer, der forsat skal driftes som idrætsarealer, og hvilke arealer,
der fremadrettet skal overgå til anden drift.

**Indstillinger**

Chefen for Vej, Ejendom og Affald indstiller, at
orienteringen tages til efterretning.

**Behandling**

Teknik- og Miljøudvalget.

**Sagsfremstilling**

Det tidligere Kultur- og Fritidsudvalg bad i 2017
administrationen om at undersøge hvilke potentialer, der var for at optimere
driften af de kommunale udendørs idrætsanlæg.

En fælles arbejdsgruppe mellem administrationen i Kultur og
Fritid og Vej, Ejendom og Affald undersøgte på denne baggrund mulighederne for
at tilpasse driften til foreningernes aktuelle behov. I vurderingen blev der
set på banearealer, personalets observationer i forbindelse med blandt andet
græsslåning, medlemstal og holdtilmeldinger. Herudover blev de foreninger, der
fast benytter anlæggene, spurgt om deres behov, samt eventuelle kendskab til
græssets forhold over sæsonen.

Med udgangspunkt i arbejdsgruppens anbefalinger traf Kultur-
og Fritidsudvalget den 4. juni 2019 beslutning om at gennemføre følgende tilpasninger
af driften på de udendørs idrætsanlæg:

A.    Reduktion af
driftsarealer på eksisterende idrætsanlæg

B.    Overdragelse af
drift på tidligere idrætsanlæg, som fremadrettet defineres som naturarealer

C.    Overdragelse af
drift og prioritering på idrætsanlæg, som alene anvendes af skolerne

De tre punkter er nærmere beskrevet i sagsfremstillingen i
forbindelse med Kultur- og Fritidsudvalgets behandling af sagen. Se Bilag 1 og
2.

Der skal som konsekvens af beslutningen foretages en
budgetomplacering fra Kultur- og Fritidsudvalget til Teknik- og Miljøudvalget.

Den 26. juni 2019 traf Kommunalbestyrelsen beslutning om at
gennemføre en budgetomplacering i forbindelse med den ændrede organisering af
teknisk drift og service. Heri fremgik det, at ansvaret og økonomien for alle
kommunens ejendomme (bygninger og arealer) fremadrettet er placeret under
Teknik- og Miljøudvalget. Dog skulle ansvaret og økonomien for kommunens
udendørs idrætsfaciliter fortsat ligge under Kultur- og Fritidsudvalgets budget
i en periode. Dette skyldtes, at den ovenfor nævnte proces var igangsat. Når
dette arbejde er afsluttet, vil der blive fremlagt en sag om også at flytte
budgettet til driften af idrætsfaciliteterne til Teknik- og Miljøudvalget. I
2020 vil de nye tiltag blive implementeret og evalueret inden en eventuel
flytning af budget og ansvar.

I forbindelse med budgetaftalen for Budget 2020-2023 blev
det besluttet via optimering af drift og kvalitet på de udendørs idrætsanlæg af
gennemføre en besparelse på 50.000 kr. (U11). Besparelsen er indarbejdet i
driften.

**Økonomiske konsekvenser**

Ingen økonomiske konsekvenser.

**Bilag**

|  |  |
| --- | --- |
| Bilag 1 - Beslutning i Kultur- og Fritidsudvalget den 4. juni 2019 | 326-2019-309943 |
| Bilag 2 - Oversigt over berørte anlæg samt foreningernes bemærkninger | 326-2020-50324 |